کادمبنی گانگولی

کادمبنی گانگولی یا کادمبنی بوس () (18 جولائی 1861ء – 3 اکتوبر 1923ء)   پہلی بھارتی خواتین ڈاکٹروں میں سے ایک تھیں جنھوں نے مغربی طب کی تعلیم و تربیت حاصل کی۔ نیز کادمبنی پہلی جنوب ایشیائی خاتون معالج بھی تھیں۔ کادمبنی گانگولی اور آنند گوپال جوشی  پہلی بھارتی خواتین ڈاکٹروں میں سے ایک تھیں۔ گنگولی پہلی خاتون تھیں جن کو  1884ء میں کلکتہ میڈیکل کالج میں داخلہ ملا، اس کے بعد اسکاٹ لینڈ میں تربیت حاصل کی۔

18 جولائی 2021ء کو، گوگل نے گنگولی کی 160 ویں سالگرہ بھارت میں  ڈوڈل کے ساتھ منائی۔

ابتدائی زندگی 
کادمبنی بوس کی پیدائش 18 جولائی 1861ء کو برطانوی ہند کے صوبہ بہار کے شہر بھاگ پور میں ہوئی۔ ان کے والد برہمو مصلح برج کشور باسو تھے۔ ان کا آبائی وطن باریسال ضلع تھا جو اب بنگلہ دیش میں ہے۔ ان کے والد بھاگلپور اسکول کے صدر مدرس تھے۔ انہوں نے ابھے چرن ملک کے ساتھ مل کر بھاگلپور میں ترقی نسواں کی تحریک شروع کی تھی اور اسی سلسلہ میں سنہ 1863ء میں ایک زنانی تنظیم بھاگلپور مہیلا سمیتی قائم کی جو ہندوستان میں اپنی نوعیت کی پہلی تنظیم تھی۔

کادمبنی کی ابتدائی تعلیم بنگا مہیلا ودیالیہ میں ہوئی۔ سنہ 1878ء میں جب وہ بیتھون اسکول میں تھیں، انہوں نے کلکتہ یونیورسٹی کا داخلہ امتحان پاس کیا، کادمبنی اس امتحان میں کامیاب ہونے والی پہلی خاتون تھیں۔ وہ اور چندرمکھی باسو بیتھون اسکول کی پہلی خواتین گریجویٹ بنیں اور اسی طرح ملک اور سلطنت برطانیہ کی بھی اولین خواتین گریجویٹ کہلائیں۔

ذاتی زندگی 
چونکہ کادمبنی آٹھ بچوں کی ماں تھیں اس لیے انہیں امور خانہ داری کے لیے خاصا وقت فارغ کرنا پڑتا تھا۔ وہ زردوزی میں مشاق تھیں۔

سماجی سرگرمیاں 
سنہ 1883ء میں انہوں نے آزادی نسواں کے علم بردار اور برہمو مصلح دوارکاناتھ گانگولی سے بیاہ کیا۔ بعد ازاں دونوں نے مل کر ہندوستانی اور خصوصاً مشرقی ہندوستانی خواتین کی فلاح و بہبود اور ان کی ترقی کے لیے خوب کام کیے۔ کادمبنی سنہ 1889ء میں انڈین نیشنل کانگریس کے پانچویں اجلاس میں شریک چھ خواتین میں سے ایک تھیں۔ تقسیم بنگال کے بعد سنہ 1906ء میں کلکتہ میں انہون نے خواتین کی کانفرنس بھی کروائی۔

سنہ 1908ء میں ستیہ گرہ سے اظہار یکجہتی کے لیے انہون نے کلکتہ میں ایک اجلاس طلب کیا اور اس کی صدارت کی۔ ستیہ گرہ تحریک نے ٹرانسوال، جنوبی افریقا میں مزدوروں کو متاثر کر رکھا تھا۔ کادمبنی نے ان مزدوروں کی مالی مدد کے لیے مخیرین کے ساتھ مل کر ایک اسوسی ایشن بھی قائم کیا تھا۔

حوالہ جات 

1861ء کی پیدائشیں
1923ء کی وفیات
انیسویں صدی کی ہندوستانی خواتین سائنس دان
برہمو شخصیات
بنگالی شخصیات
بنگالی نشاۃ ثانیہ سے منسلک شخصیات
بھاگلپور کی شخصیات
بہار کی خواتین سائنس دان
بہار کے سائنس دان
کلکتہ یونیورسٹی کے فضلا
بیسویں صدی کی بھارتی خواتین سائنس دان
انیسویں صدی کی خواتین اطبا
بھارتی خواتین اطبا
بیسویں صدی کی خواتین اطبا
بیسویں صدی کے بھارتی سائنس دان
انیسویں صدی کے ہندوستانی سائنس دان
Short description is different from Wikidata
مغربی بنگال کے سائنس دان